पाएं अपने शहर की ताज़ा ख़बरें और फ्री ई-पेपरडाउनलोड करें
शाजापुर। अनियंत्रित जीप चालक ने अपने ही गांव के अंदर 14 लोगों को कुचल दिया। इनमें से तीन लोगों की हालत गंभीर बनी हुई है। घटना से नाराज ग्रामीणों ने चालक की जीप और मकान को जला दिया। घटना शाजापुर के गांव दुपाड़ा में रविवार सुबह हुई।
ग्रामीणों के मुताबिक सुबह घर के बाहर ओटले पर शिक्षक नारायण भिलाला (40) बैठे थे। तभी अनियंत्रित जीप ने उन्हें अपनी चपेट में ले लिया था। इसके बाद जीप गांव के अंदर ही संकरे रास्ते पर इतनी तेज गति निकली की रास्ते में जो भी आया वह उसकी चपेट में आ गया। किसी को संभलने का मौका ही नहीं मिला था। आक्रोशित ग्रामीणों ने वाहन चालक और उसके साथी की जमकर पिटाई की।
चालक के घर में आग लगा दी। हालांकि आगजनी से पहले चालक परिवार के साथ वहां से निकल गया था। ग्रामीणों ने मौके पर पहुंची फायर ब्रिगेड को भी जलते मकान को नहीं बुझाने दिया। पुलिस बल कम होने से फायर ब्रिगेड वापस लौट गई। देर रात तनाव को देखते हुए भारी पुलिस बल गांव में तैनात किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn